რიჩარდ ჰოლბრუკი
რიჩარდ ჩარლზ ალბერტ ჰოლბრუკი (ინგლ. Richard Charles Albert Holbrooke; დ. 24 აპრილი, 1941 — გ. 13 დეკემბერი, 2010) — ამერიკელი დიპლომატი, ჟურნალის რედაქტორი, მწერალი, პროფესორი. ერთადერთი, რომელსაც ეჭირა სახელმწიფო მდივნის თანაშემწის პოსტი ორი სხვადასხვა რეგიონის საკითხებში (აზია 1977-1981 წწ. და ევროპა 1994-1996 წწ.). იყო დეიტონის შეთანხმების შუამავალი. 1977-1981 – სახელმწიფო მდივნის საირუს ვენსის თანაშემწე. 1993-1994 – აშშ-ის ელჩი გერმანიაში. 1994-1996 – სახელმწიფო მდივნის უორენ კრისტოფერის თანაშემწე. 1999-2001 – აშშ-ის ელჩი გაეროში. 2009-2010 – აშშ-ის სპეციალური წარმომადგენელი ავღანეთსა და პაკისტანში.